दीपमाला भा दीपसमूह (अंगरेजी:Archipelago, आर्किपेलगो) कई ठो दीप सभ के झुंड के कहल जाला। ई दीप सभ कौनों बिसेस पैटर्न में भी हो सकेलें या बिना पैटर्न के एहर-ओहर छितराइल भी हो सके लें। लंबाई में एगो लाइन नियर पैटर्न बनावे वाला दीप सभ से मिल के बनल दीप समूह के दीप कड़ी या द्वीप शृंखला (island chain) कहल जाला या आर्च (गोलाई लिहले लाइन) के रूप में होखला पर दीप चाप (island arc) इत्यादि कहल जाला।